মাদের প্রতিদিন রিপোর্ট : বাহরাইনে সরকারবিরোধী বিক্ষোভ চলাকালে ট্রাকচাপা পড়ে দুই বাংলাদেশি নিহত হয়েছেন। এরা হলেন- আবদুল হান্নান ও মোহাম্মদ এখলাস। বাহরাইনে বাংলাদেশ দূতাবাসের ফার্স্ট সেক্রেটারি মোহাম্মদ ইব্রাহিম বলেন, কর্মস্থল থেকে সিতারা ক্যাম্পে ফেরার পথে বিক্ষোভকারীদের ট্রাকের নিচে চাপা পড়ে ওই দুইজনের মৃত্যু হয়। তাদের মরদেহ মানামার সোলেমানিয়া হাসপাতালে রয়েছে বলে জানান তিনি। ওই দুই বাংলাদেশি রাজধানী মানামা থেকে ২০ কিলোমিটার দূরে সিতার ক্যাম্পে বসবাস করতেন। গত একমাস ধরে প্রবল সরকারবিরোধী বিক্ষোভের পর মঙ্গলবার দেশে জরুরি অবস্থা ঘোষণা করে সামরিক বাহিনীকে সর্বময় ক্ষমতা দেন বাহরাইনের বাদশাহ শেখ হামাদ বিন ঈসা আল খলিফা।